మోపిదేవి వెంకటరమణ

మోపీదేవి వెంకటరమణారావు అంధ్రప్రదేశ్ కు చెందిన రాజకీయ నాయకుడు,  ఉమ్మడి అంధ్రప్రదేశ్ ముఖ్యమంత్రి కిరణ్ కుమార్ రెడ్డి ఆధ్వర్యంలో ఎక్సైజ్ మంత్రిగా ఉన్నారు, వై.ఎస్.రాజశేఖరరెడ్డి ఆధ్వర్యంలో ఓడరేవులు, మౌలిక సదుపాయాలు, పెట్టుబడుల మంత్రిగా కూడా పనిచేశారు. 2020 రాజ్యసభ ఎన్నికలలో ఆంధ్రప్రదేశ్ నుండి భారత పార్లమెంటు ఎగువ సభ అయిన రాజ్యసభ,ఎగువ సభ లకు వై.ఎస్.ఆర్.కాంగ్రెస్ పార్టీసభ్యునిగా ఎన్నికయ్యాడు. ఇతను విజయవాడలోని లయోలా డిగ్రీ కళాశాల నుంచి గ్రాడ్యుయేషన్ పూర్తి చేశాడు.

 రాజకీయ జీవితం 
మోపిదేవి వెంకటరమణ గారు అగ్నికులక్షత్రియ (బిసి) సామాజికవర్గానికి చెందిన ప్రముఖ నాయకుడు. రఘుకుల గోత్రిజ్ఞులు. 1989, 1994లో కూచినపూడి అసెంబ్లీ నియోజకవర్గం నుంచి పోటీ చేసి ఓడిపోయాడు. 1999, 2004లో కుచినపూడి నియోజకవర్గం నుంచి విజయం సాధించాడు. 2009లో రేపల్లె అసెంబ్లీ నియోజకవర్గం నుంచి విజయం సాధించారు. 2014, 2019లో రేపల్లె అసెంబ్లీ నియోజకవర్గం నుంచి ఓడిపోయాడు. ఆయన 2020లో వైఎస్సార్‌ కాంగ్రెస్‌ పార్టీ తరపున రాజ్యసభకు ఎన్నికయ్యాడు.

వైఎస్సార్సీపీ 2024 శాసనసభ ఎన్నికలలో రాష్ట్రంలో అధికారం కోల్పోయాక మోపీదేవి వెంకటరమణా వైసీపీ పార్టీకి,  రాజ్యసభ సభ్యత్వానికి ఆగష్టు 29న రాజీనామా చేశాడు. ఆయన అక్టోబరు 9న ముఖ్యమంత్రి నారా చంద్రబాబు నాయుడు సమక్షంలో తెలుగుదేశం పార్టీలో చేరాడు.

 మూలాలు 

వర్గం:1962 జననాలు
వర్గం:జీవిస్తున్న ప్రజలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ నుండి ఎన్నికైన రాజ్యసభ సభ్యులు
వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)